CELEX: 32016D1406
Language: lv
Date: 2016-08-22 00:00:00
Title: Komisijas Īstenošanas lēmums (ES) 2016/1406 (2016. gada 22. augusts) par dažiem aizsardzības pasākumiem saistībā ar Āfrikas cūku mēri Polijā un ar ko atceļ Īstenošanas lēmumu (ES) 2016/1367 (izziņots ar dokumenta numuru C(2016) 5467) (Dokuments attiecas uz EEZ)

23.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 228/46
            
         KOMISIJAS ĪSTENOŠANAS LĒMUMS (ES) 2016/1406
   (2016. gada 22. augusts)
   par dažiem aizsardzības pasākumiem saistībā ar Āfrikas cūku mēri Polijā un ar ko atceļ Īstenošanas lēmumu (ES) 2016/1367
   
      
         (izziņots ar dokumenta numuru C(2016) 5467)
      
   
   (Autentisks ir tikai teksts poļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Āfrikas cūku mēris ir vīrusu infekcijas slimība, ar ko slimo mājas cūkas un savvaļas cūkas un kas var būtiski ietekmēt cūku audzēšanas rentabilitāti, traucējot Savienības iekšējo tirdzniecību un eksportu uz trešām valstīm.
            
         
               (2)
            
            
               Āfrikas cūku mēra uzliesmojuma gadījumā ir risks, ka slimības ierosinātājs var izplatīties uz citām cūku audzētavām un uz savvaļas cūkām. Dzīvu cūku vai to produktu tirdzniecībā tas var izplatīties no dalībvalsts uz dalībvalsti un trešās valstīs.
            
         
               (3)
            
            
               Ar Padomes Direktīvu 2002/60/EK (3) noteikts Savienības pasākumu minimums Āfrikas cūku mēra kontrolei. Direktīvas 2002/60/EK 9. pantā paredzēta aizsardzības zonu un uzraudzības zonu noteikšana minētās slimības uzliesmojumu gadījumā, kurās jāpiemēro pasākumi, kas noteikti minētās direktīvas 10. un 11. pantā.
            
         
               (4)
            
            
               Polija ir informējusi Komisiju par pašreizējo stāvokli tās teritorijā saistībā ar Āfrikas cūku mēri un saskaņā ar Direktīvas 2002/60/EK 9. pantu ir izveidojusi aizsardzības zonas un uzraudzības zonas, kurās piemēro minētās direktīvas 10. un 11. pantā noteiktos pasākumus.
            
         
               (5)
            
            
               Lai novērstu nevajadzīgus Savienības iekšējas tirdzniecības traucējumus un nepamatotu trešo valstu šķēršļu uzlikšanu tirdzniecībai, ir nepieciešams sadarbībā ar Poliju Savienības līmenī aprakstīt minētās dalībvalsts apgabalus, kas noteikti par Āfrikas cūku mēra aizsardzības un uzraudzības zonām.
            
         
               (6)
            
            
               Līdz ar to šā lēmuma pielikumā būtu jāiekļauj Polijas noteiktās aizsardzības un uzraudzības zonas un jānosaka šo zonu pastāvēšanas ilgums.
            
         
               (7)
            
            
               2016. gada augustā ir notikuši seši mājas cūku saslimšanas uzliesmojumi Visoke Mazoveckes, Zambrovas, Bjalistokas un Belskas povjatā. Ņemot vērā, ka Polija sniedza provizoriskas liecības, ka šos uzliesmojumus ir izraisījusi cilvēka darbība, un ka pastāv pierādījumi, ka Āfrikas cūku mēris necirkulē savvaļas cūku populācijā attiecīgajos apgabalos, ir nepieciešami īpaši un samērīgi pasākumi, ņemot vērā arī to, ka Polija apņemas piemērot papildu valsts pasākumus attiecībā uz dzīvnieku pārvietošanas kontroli un tirgiem. Šiem pasākumiem būtu jāietver pasākumi, kas paredzēti Direktīvā 2002/60/EK, jo īpaši attiecībā uz cūku pārvietošanas un pārvadāšanas stingriem ierobežojumiem, kā paredzēts minētās direktīvas 10. un 11. pantā, apgabalos, kas ir iedalīti divās saskaņotās zonās, kā aprakstīts pielikumā.
            
         
               (8)
            
            
               Lai ņemtu vērā vispārējo epidemioloģisko situāciju un piemērotu atbilstošus pasākumus, ir jāpārskata arī Komisijas Īstenošanas lēmums 2014/709/ES (4). Tiklīdz no Polijas būs saņemti apstiprinoši pierādījumi par iepriekš minētajiem uzliesmojumiem, minētajā īstenošanas lēmumā paredzētos pasākumus vajadzētu pārskatīt, lai izslēgtu risku, ka sērga izplatīsies savvaļas cūku vidū.
            
         
               (9)
            
            
               Komisijas Īstenošanas lēmums (ES) 2016/1367 (5) nosaka dažus aizsardzības pasākumus saistībā ar Āfrikas cūku mēri Polijā. Kopš tā pieņemšanas šīs slimības epidemioloģiskā situācija ir mainījusies, un pasākumi būtu jāpielāgo. Tāpēc skaidrības labad Īstenošanas lēmums (ES) 2016/1367 būtu jāatceļ un jāaizstāj ar šo lēmumu.
            
         
               (10)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Polija nodrošina, ka aizsardzības un uzraudzības zonās, kas ir izveidotas saskaņā ar Direktīvas 2002/60/EK 9. pantu, ir iekļauti vismaz tie apgabali, kuri kā aizsardzības un uzraudzības zonas ir minēti šā lēmuma pielikumā.
   2. pants
   Šo lēmumu piemēro līdz 2016. gada 15. oktobrim.
   3. pants
   Īstenošanas lēmumu (ES) 2016/1367 atceļ.
   4. pants
   Šis lēmums ir adresēts Polijas Republikai.
   
      Briselē, 2016. gada 22. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (4)  Komisijas 2014. gada 9. oktobra Īstenošanas lēmums 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.).
   
      (5)  Komisijas 2016. gada 10. augusta Īstenošanas lēmums (ES) 2016/1367 par dažiem aizsardzības pasākumiem saistībā ar Āfrikas cūku mēri Polijā (OV L 216, 11.8.2016., 26. lpp.).
   
      PIELIKUMS
      
                  Polija
               
               
                  1. pantā minētie apgabali
               
               
                  Datums, līdz kuram piemēro
               
            
                  Aizsardzības zona
               
               
                  Šīs aizsardzības zonas robežas ir šādas:
                  
                              a)
                           
                           
                              austrumos: no Sanie Dąb ciema ziemeļu robežas uz dienvidiem pa ceļu no Sanie Dąb ciema uz Kołaki Kościelne ciemu, līdz krustpunktam ar Dąb upi, tad uz dienvidaustrumiem gar Dąb upi, tad gar meža malu līdz Tybory-Olszewo ciema rietumu robežai, tad gar ceļu no Tybory-Olszewo ciema uz Tybory-Kamianka ciemu, tad gar ciema Tybory-Kamianka rietumu robežu līdz ceļam no Tybory-Kamianka ciema uz Jabłonka Kościelna ciemu, tad uz dienvidiem uz ūdensteci no Kamianka dīķa uz Jabłonka upi, tad uz ūdensteces ieteku Jabłonka upē, tad taisnā līnijā uz dienvidiem līdz 66. ceļa un ceļa no Jabłonka Kościelna ciema uz Miodusy-Litwa ciemu krustcelēm;
                           
                        
                              b)
                           
                           
                              dienvidos: pa 66. ceļu uz rietumiem līdz Jabłonka upes krustpunktam ar 66. ceļu, tad pa Faszcze ciema dienvidu robežu līdz Jabłonka upei, tad uz rietumiem gar Jabłonka upi līdz ciemu Wdziękoń Pierwszy un Wdziękoń Drugi robežai, tad taisnā līnijā uz ziemeļiem līdz 66. ceļam, tad uz rietumiem no 66. ceļa līdz ūdensteces krustpunktam ar 66. ceļu pie ciema Wdziękoń Pierwszy;
                           
                        
                              c)
                           
                           
                              rietumos: uz ziemeļiem gar ūdensteci līdz meža malai, tad pa Grabówka rezervāta austrumu robežu, tad pa meža austrumu robežu līdz ceļam no Grabówka ciema uz Wróble-Arciszewo ciemu;
                           
                        
                              d)
                           
                           
                              ziemeļos: taisnā līnijā uz austrumiem līdz Dąb upei dienvidos no Czarnowo Dąb ciema, tad pa taisnu līniju uz austrumiem gar Sanie Dąb ciema ziemeļu robežu, līdz ceļam no Sanie Dąb ciema uz Kołaki Koscielne ciemu.
                           
                        Šīs aizsardzības zonas robežas ir šādas:
                  
                              a)
                           
                           
                              ziemeļos: no Konowały ciema pa pašvaldības ceļu līdz krustojumam ar Szosa Kruszewska ceļu, tad pa Szosa Kruszewska ceļu gar meža dienvidu robežu līdz Kruszewo ciema galam;
                           
                        
                              b)
                           
                           
                              rietumos: caur Kruszewo ciemu gar Narew upes ielejas austrumu robežu, Waniewo ciema virzienā līdz Visokes Mazoveckes apriņķa robežai;
                           
                        
                              c)
                           
                           
                              dienvidos: no Visokes Mazoveckes apriņķa robežas gar Narew upes ielejas rietumu robežu;
                           
                        
                              d)
                           
                           
                              austrumos: no Narew upes ielejas rietumu robežas taisnā līnijā līdz Topilec-Kolonia, un pēc tam taisnā līnijā līdz Konowały ciemam.
                           
                        Šīs aizsardzības zonas robežas ir šādas:
                  
                              a)
                           
                           
                              ziemeļos: no 63. ceļa un ceļa uz Bór Czerwony cietumu krustojuma, sekojot līkumam Polki Teklin ciema virzienā, tad šā ciema ziemeļos līdz Gać upei un līdz Poryte Jabłoń ciema tuvumā esošo zivju dīķu austrumu robežai;
                           
                        
                              b)
                           
                           
                              austrumos: gar Poryte Jabłoń ciema tuvumā esošo zivju dīķu austrumu robežu virzienā uz ceļu, kas savieno Poryte Jabłoń ciemu un 66. ceļu, tad pa šā ciema rietumu robežu virzienā uz 63. ceļu;
                           
                        
                              c)
                           
                           
                              dienvidos: no 63. ceļa virs Stare Zakrzewo ciema pa ceļu no šā ciema uz Tabędz ciemu, tad gar šā ciema rietumu un ziemeļu robežu;
                           
                        
                              d)
                           
                           
                              rietumos: taisnā līnijā uz ziemeļiem līdz Bacze Mokre ciema rietumu robežai, tad no Bacze Mokre ciema rietumu robežas taisnā līnijā uz ziemeļaustrumiem līdz ceļam uz Czerwony Bór cietumu, tad pa šo ceļu līdz 63. ceļam.
                           
                        Šīs aizsardzības zonas robežas ir šādas:
                  
                              a)
                           
                           
                              ziemeļos: no Visokes Mazoveckes apriņķa robežas, gar Brok Mały ūdensteci līdz Miodusy Litwa ciemam, gar tā dienvidrietumu pusi; tad no Zambrovas apriņķa robežas virzienā uz Krajewo Białe ciemu, tad gar šā ciema dienvidu robežu, tad pa ceļu virzienā uz Stary Skarżyn ciemu;
                           
                        
                              b)
                           
                           
                              rietumos: gar Stary Skarżyn ciema rietumu robežu līdz Brok Mały ūdenstecei, tad dienvidaustrumu virzienā Zaręby Krztęki ciema dienvidos līdz Zambrovas apriņķa robežām;
                           
                        
                              c)
                           
                           
                              dienvidos: no Zambrovas apriņķa robežām gar ūdensteci Kaczyn Herbasy ciema virzienā;
                           
                        
                              d)
                           
                           
                              austrumos: pa ceļu no Miodusy Litwa ciema caur Święck Nowiny ciemu.
                           
                        Šīs aizsardzības zonas robežas ir šādas:
                  
                              a)
                           
                           
                              ziemeļos: no Kierzki ciema dienvidu puses austrumu virzienā līdz ceļam Nr. 671 virs Czajki ciema ziemeļu robežas;
                           
                        
                              b)
                           
                           
                              austrumos: no ceļa Nr. 671 līdz Jabłonowo Kąty ciemam, tad dienvidu virzienā gar Awissa upes rietumu krastu; tad līdz Idźki Średnie – Kruszewo Brodowo ceļam no Kruszewo Brodowo ciema rietumu puses;
                           
                        
                              c)
                           
                           
                              dienvidos: no ceļa Nr. 671 Idźki-Wykno ciema virzienā gar ceļu, kas savieno Sokoły un Jamiołki-Godzieby ciemus;
                           
                        
                              d)
                           
                           
                              rietumos: no Jamiołki-Godzieby ciema gar Ślina upes austrumu krastu līdz Jamiołki Kowale ciemam, tad uz ziemeļiem caur Stypułki borki ciemu līdz Kierzki – Czajki ceļam Kierzki ciema austrumu pusē.
                           
                        Šīs aizsardzības zonas robežas ir šādas:
                  
                              a)
                           
                           
                              austrumos: no Belskas Podlaskas pilsētas robežas, Adam Mickiewicz ielas, gar Belskas Podlaskas pilsētas austrumu nomali;
                           
                        
                              b)
                           
                           
                              dienvidos: gar Belskas Podlaskas pilsētas dienvidu nomali līdz Piliki ciemam, ietverot Piliki ciemu, tad taisnā līnijā līdz 66. ceļam;
                           
                        
                              c)
                           
                           
                              rietumos: no 66. ceļa Augustowo ciema rietumu nomales virzienā, ietverot Augustowo ciemu, tad no Augustowo ciema taisnā līnijā līdz dzelzceļa un pašvaldības ceļa Nr. 1575B krustojumam;
                           
                        
                              d)
                           
                           
                              ziemeļos: no dzelzceļa un pašvaldības ceļa Nr. 1575B krustojuma gar Belskas Podlaskas pilsētas ziemeļu nomali līdz Belskas Podlaskas pilsētas robežai, Adam Mickiewicz ielai.
                           
                        
               
                  2016. gada 15. oktobris
               
            
                  Uzraudzības zona
               
               
                  Turpmāk norādītais apgabals, izņemot iepriekš aprakstīto aizsardzības zonu:
                  
                              —
                           
                           
                              Lomžas apriņķis – Lomžas gmina,
                           
                        
                              —
                           
                           
                              Zambrovas apriņķis – Zambrovas pilsēta, gminas Zambrów un Kołaki Kościelne,
                           
                        
                              —
                           
                           
                              Visokes Mazoveckes apriņķis – gminas Kulesze Kościelne, Wysokie Mazowieckie un Visoke Mazovecke pilsēta, Kobylin Borzymy, Sokoły un Czyżew,
                           
                        
                              —
                           
                           
                              Bjalistokas apriņķis – gminas Choroszcz, Turośń Kościelna un Łapy,
                           
                        
                              —
                           
                           
                              Belskas apriņķis – Belskas Podlaskas pilsēta, gminas Bielsk Podlaski un Orla.
                           
                        
               
                  2016. gada 15. oktobris